Michael (album)

Michael er et posthumt album med tidligere uutgitte låter av den avdøde amerikanske artisten og låtskriveren Michael Jackson,, som ble utgitt i USA av Epic Records den 14. desember 2010. Albumet er det syvende som er utgitt siden artistens død og inneholder samarbeid med Akon, 50 Cent, Lenny Kravitz og Dave Grohl. 

Albumets første singel, «Hold My Hand», ble utgitt 15. november 2010. Musikkvideoen ble regissert av Mark Pellington og hadde sin debut over hele verden den 9. desember 2010. Fredag den 10. desember 2010 ble en over 2 700 m² stor plakat med coverbildet til Michael reist opp på prestegården i Middlesex, England, og denne brøt en Guinness World Record for verdens største plakat. Det ble levert tre millioner enheter til 31 territorier den første uken etter utgivelsen av albumet.

 Bakgrunn og komposisjon 
Ifølge den offisielle kunngjøringen 12. november 2010 har albumet 10 spor. «Breaking News» var den første sangen fra albumet som ble sluppet til folket og var tilgjengelig for radioavspilling. Sangen ble spilt inn i New Jersey i 2007 og ifølge Sony «nylig fullført.» Andre sanger ble spilt inn på studioer i Las Vegas og Los Angeles med forskjellige samarbeidspartnere. I årene før sin død ble det meldt om at Jackson arbeidet med dagens «hitmakere» som Akon og produsent RedOne. Den første offisielle singelen, «Hold My Hand», er en duett med Akon spilt inn i Las Vegas i 2008. Medskriver Claude Kelly sa til HitQuarters at det var sangens tema om vennskap og samhold som hadde slått en akkord med Jackson. Et håndskrevet notat fra Michael tilhørende hans eiendom indikerte hans ønske om at «Hold My Hand» skulle være den første singelen på hans neste prosjekt. Sangen lakk imidlertid ut på internett i sin uferdige tilstand i juli 2008. Før utgivelsen hevdet Akon at den endelige versjonen ville ha mer av Jacksons stemme. Sangen ble utgitt over hele verden kl. 12:01 EST mandag 15. november 2010. 

Albumet inneholder også to sanger som ble skrevet rundt Thriller-tiden, «Behind the Mask» og «Much Too Soon». Sangen «(I Like) The Way You Love Me» som tidligere dukket opp på The Ultimate Collection (2004) med tittelen «The Way You Love Me» som en demo, har blitt ferdiggjort for Michael og mer vokal har blitt lagt til. Sangen «Best of Joy» er en av de siste som Jackson spilte inn i sin levetid og den ble skrevet og spilt inn i 2009, året han døde.

 Albumets omslag 
Omslaget på albumet, et 2009-berettiget oljemaleri utført av den afrikansk-amerikaneren kunstneren Kadir Nelson, viser to kjeruber krone Michael Jackson mot et veggmaleri som viser bilder av sangeren ved ulike stadier i karrieren hans.  Nelson sa at Jackson kontaktet ham for flere år siden for å lage et prosjekt med detaljer rundt hans liv og karriere. Prosjektet stoppet opp, men ble gjenopplivet i 2009 av et av boets arvtakere, John McClain. «Michael bærer en gyllen rustning og stirrer på betrakteren mens han blir kronet av kjerubene», sa Nelson. «Han legger sin hånd over hjertet hans og ser direkte på betrakteren, et symbol på Jacksons store hjerte og sterke tilknytning til sine fans og musikk. En monarksommerfugl sitter på hans skulder, et annet symbol på Jacksons metamorfose som sanger og underholder, så vel som et symbol på kongelighet. Hans musikalske historie utfolder seg bak ham.» Det opprinnelige omslaget utgitt av Sony for publisitet inneholdt Prince-symbolet i en boble ved siden av tigerens hode. Dette utløste diskusjon på internett om hvorvidt Prince var involvert i noen av de nye sangene. Det offisielle svaret fra Princes side var «ingen tillatelse ble gitt» og symbolet har siden blitt fjernet fra omslaget på alle de offisielle nettsidene til Sony. 

 Promotering 
«Breaking News» var den første sangen fra albumet som ble avduket. Den 5. november 2010 ble en videoteaser for sangen utgitt på Jacksons offisielle nettside. Den åpner med en montasje av ulike TV-journalister som rapporter siste nytt om Jackson, etterfulgt av den musikalske introduksjonen av sangen. Videoen viser til tabloidhistoriene og de rettslige problemene som plaget Jackson i årene frem til hans død. Den 8. november 2010 ble hele sangen utgitt og gjort tilgjengelig på MichaelJakcson.com for én ukes tid. 

Albumets første singel, «Hold My Hand», ble sluppet 15. november 2010. Filming av den offisielle videoen for «Hold My Hand» begynte 20. november i Tustin, California. Det ble lagt ut et casting-innlegg på Jacksons offisielle nettside som sa at de «var på utkikk etter hans fans i alle aldre som ønsker å være en del av denne ikoniske hendelsen.»

Den 30. november 2010 ble den endelige versjonen av «Much Too Soon» avduket (en blanding uten trekkspill hadde lekket ut i midten av november). Det ble kunngjort at sangen ville bli spilt på iTunes Ping i en uke.http://www.michaeljackson.com/us/news/new-michael-jackson-song-much-too-soon-makes-its-debut-exclusively-itunes-ping 

Den 3. desember 2010 hadde sangen «Hollywood Tonight» premiere på The Ellen DeGeneres Show med talkshow-vert og komiker Ellen DeGeneres som danset for hele publikum. Dette var første gang at denne sangen ble spilt på tv.

 Kontrovers 
Det har vært tvil rundt ektheten av «Breaking News». Tvil om hvorvidt stemmen faktisk var Jacksons har eksistert, først og fremst hos Katherine Jackson og Jackson sine to eldste barn, samt hos Jacksons søster La Toya, hans nevøer TJ, Taj og Taryll, og mange av hans fans. 

Hans bror Randy Jackson postet en rekke meldinger om albumet på sin Twitter-konto hvor han hevdet at familiemedlemmene ikke fikk lov til å være i studioet hans der albumet ble fullført. Videre sa han: «Jeg sa umiddelbart at det ikke var hans stemme» da Teddy Riley spilte noen av låtene for ham.

I en uttalelse sa Sony Music Group på sin side at det hadde «full tillit til resultatene av vår omfattende forskning, samt bidragene til de som var i studio med Michael, at stemmen på den nye plata er hans egen.» Teddy Riley, Frank Dileo og Jacksons bo har siden forsvart Sonys uttalelse om at sangen er autentisk. 

I forkant av utgivelsen sa en advokat for Jacksons far Joe at Jackson «aldri ville ha ønsket at hans uferdige materiale ble utgitt.» Will.i.am, som samarbeidet med Jackson for albumet før hans dødMichael Jackson and Will.i.am Collaborating  blackeyedpeas.com. Besøkt 7. november 2010., kritiserte også utgivelsen ved å si at det var «respektløst» å utgi uferdig materiale fordi Jackson ikke var i stand til å gi det sin velsignelse.

 Kritikk 
 «Breaking News» 
Før albumets utgivelse fikk den første teasersangen «Breaking News» negative anmeldelser fra musikkritikere. Ashante Infantry i Toronto Star sa at «Breaking News», den nye sangen fra Michael «truer med å svekke den posthume godviljen gitt til popstjernen» og «er et selvreferensielt oppkok som setter lys på alt som var galt med Mike. Hvis Michael er like skuffende, vil Jacksons plateselskap og arvtakere finn en grense til denne «Breaking News»-teksten – «No matter what, you just want to read it again/No matter what, you just want to feel it again.» Taxi Productions-eide Adult R&B paneldeltaker KJLH/Los Angeles' programleder sa at folk savner Jackson, men at det er vanskelig å konkurrere med hans klassikere og legat med sangen «Breaking News». Inner City Adult R&B reporter WBLS/New Yorks programleder nevnte likeledes at «lyttere alt i alt syntes å tro at «Breaking News» lyder uferdig og ikke er en representasjon av nivået på perfeksjon som Michael søkte i sin musikk.» Mange lyttere som svarte spurte om å få høre andre sanger og sa at de vil være interessert i å høre hva annet som er på det kommende albumet. 

Darryl Sterdan fra QMI Agency sa at «stemmen i versene av selvreferensielle «Breaking News» virker kunstig, som om de var innspilt for en annen sang og sterkt manipulert for å omstille sin tone og tempo, deretter dekket under flere lag med overdubs.» I The Christian Science Monitors rapport står det at «ny Michael Jackson-sang skaper mer kontrovers, fans ble delt, med mange som liker den nye singelen og andre som uttrykker skepsis.» Billboard meldte om at kontroversen rundt «Breaking News» betydde at «de fleste musikkselgere trodde det ville tiltrekke oppmerksomhet og salg av det nye albumet Michael, og Sony antar et salg på 340 000 CD-er og 60 000 digitale albumkjøp i løpet av den første uken, noe som er nær lydsporet til This Is It.»

 Album 
Dan Martin i NME kalte albumet «meget fornøyelig», men kommenterte at «dersom dette anstendig-nok albumet er det beste i bunken, vil tingene bli styggere fra her av.»

Jody Rosen i Rolling Stone mente at albumet «ikke var et Michael Jackson-album» og at Jackson «ikke ville gitt ut noe slikt som denne samlingen, en bag full av uttak og demoer», men «det er et testament til mannens karisma at Michael kan være overbevisende.»

 Sporliste 
Som bekreftet av The New York Times og Allmusic. 

#TittelSkrevet avProdusert avLengde1«Hold My Hand» (med Akon)Akon, Giorgio Tuinford og Claude KellyAkon, Giorgio Tuinfort og Michael Jackson*3:322«Hollywood Tonight»Michael Jackson og Brad Buxer; talt bridge skrevet av Teddy RileyTeddy Riley, Michael Jackson og Theron "Neff-U" Feemster*4:493«Keep Your Head Up»Michael Jackson, Eddie Cascio og James PorteC "Tricky" Stewart, Angelikson og Michael Jackson5:104«(I Like) The Way You Love Me»Michael JacksonTheron "Neff-U" Feemster og Michael Jackson4:335«Monster» (med 50 Cent)Michael Jackson, Eddie Cascio, James Porte; rap skrevet av Curtis JacksonTeddy Riley, Angelikson og Michael Jackson5:046«Best of Joy»Michael JacksonTheron "Neff-U" Feemster, Michael Jackson og Brad Buxer* 3:027«Breaking News»Michael Jackson, Eddie Cascio og James PorteMichael Jackson, Angelikson og Teddy Riley4:148«(I Can't Make It) Another Day» (med Lenny Kravitz)Lenny KravitzLenny Kravitz og Michael Jackson*3:549«Behind the Mask»Michael Jackson, Chris Mosdell og Ryuichi SakamotoMichael Jackson og John McClain5:0110«Much Too Soon»Michael JacksonMichael Jackson og John McClain2:48
(*) Medprodusent

 Kilde:

 Hitlister og sertifiseringer 

 Hitlister 
 Hitliste (2010) BesteplasseringAustralias hitliste10Belgias hitliste (Flanders)4Belgias hitliste (Wallonia)3Canadas hitliste2Danmarks hitliste4Finlands hitliste9Frankrikes hitliste4Hellas' hitliste 7Irlands hitliste 18Italias hitliste1Nederlands hitliste1New Zealands hitliste 10Norges hitliste6Portugals hitliste15Spanias hitliste2Storbritannias hitliste4Sveits' hitliste2Sveriges hitliste1Taiwans hitliste 1Tsjekkias hitliste6Tysklands hitliste1Ungarns hitliste9US Billboard 2003US Top R&B/Hip-Hop Albums1Østerrikes hitliste1

 Sertifiseringer 
 Land Sertifiseringer Australia Gull DanmarkGullNew ZealandGull  Spania Platina Sverige GullUngarnGull

 Utgivelseshistorie  
+Liste over utgivelsesdatoer, med land, plateselskap og format Land Dato Plateselskap Format Australia 10. desember 2010 Sony Music Entertainment CD Østerrike Belgia  Argentina Sverige Storbritannia 13. desember 2010 Filippinene 14. desember 2010 Taiwan USA Epic Records CD, digital nedlasting Colombia   CD Brasil  Sony Music Entertainment Japan 15. desember 2010 Sony Music Japan Kina 24. desember 2010 Sony Music China

 Referanser 

 Eksterne lenker   

 Michael på Metacritic


Kategori:Musikkalbum fra 2010
Kategori:Michael Jackson-album